**VÖLGY KEMPING HÁZIREND**

Kedves Látogató!

Amennyiben igénybe veszed a **COLORRENT KFT.** által szervezett **VÖLGY KEMPINGET**, úgy a kemping területére vonatkozó kötelező magatartási szabályokat köteles vagy betartani.

1. A kemping területére belépni kizárólag a megváltott jegyen megadott időkeretek között és feltételek mellett lehetséges. a kempingjegyen felül, az adott napra érvényes fesztivál napijeggyel vagy bérlettel is rendelkezned kell.

2. Egy látogató legfeljebb 6 négyzetméter területet jogosult elfoglalni.

3. Amennyiben a VÖLGY KEMPING stáb tagjai arra felszólítják a látogatót, az köteles a sátrakat, illetve az árnyékoló sátrakat haladéktalanul elbontani.

4. A VÖLGY KEMPING szervezői arra kérik a látogatókat, hogy sátraikat csak az arra kijelölt helyen állítsák fel, ügyelve arra, hogy a menekülési útvonalakat, tűzvédelmi sávokat szabadon hagyják. Amennyiben egy látogató ezen biztonsági előírást nem tartja be, úgy a VÖLGY KEMPING vagy a BM Országos Katasztrófavédelmi Főigazgatóság alkalmazottjainak utasítására a sátrát köteles egy kijelölt helyre áthelyeznie. Látogatók elől elzárt területen sátrat elhelyezni tilos.

 5. Áram vételezése a főszabály szerint tilos. A jelen pontban írt szabály első alkalommal történő megszegése a kemping területéről történő azonnali kiutasítást vonja maga után. Kivételt képez ez alól az előretelepített szállásokba beszerelt csatlakozók és a kemping területén kijelölt lakókocsi parcellákhoz biztosított áram csatlakoztatása a lakókocsikhoz.

6. A kempingterületeken biztonsági okokból tilos saját klímaberendezés, elektromos tűzhely, vízforraló, gázfőző, gáztűzhely vagy hűtőszekrény használata. Ez alól kivételt képezhetnek a bérelt szállásokhoz tartozó beépített eszközök.

7. A kempingterületekre gépjárművel behajtani kizárólag érvényes online vásárolt parkolójeggyel engedélyezett (kivéve a takarítást, karbantartást végző járműveket és az érvényes kempingbe szóló lakókocsi parcellajeggyel rendelkező járműveket). Amennyiben a lakókocsit vontató jármű segítségével helyezik a végleges területére, a lerakást követően a vontatójármű köteles átállni a kijelölt parkolóhelyek egyikére.

8. A VÖLGY KEMPING nem vállal felelősséget a gépjárművek semmilyen nemű felelősséget a gépjárművek állapotából és/vagy bármilyen egyéb okból történő kár történésekor.

9. A parkoló nem őrzött, a VÖLGY KEMPING a parkolóban álló járművekért és az azokban hagyott csomagokért nem vállal felelősséget.

10. A VÖLGY KEMPING stábja felhívja a figyelmet arra, hogy szigorúan tilos a fák károsítása (pl. ágak letörése, szög beverése, fák kivágása).

11. Kérjük, hogy este 10 óra és reggel 10 óra között ne zavarjátok a kempingezők és a helyiek nyugalmát.

12. A VÖLGY KEMPING a látogatónak kempingterületeken elhelyezett tárgyaiért nem vállal felelősséget, így nem felel a látogató tulajdonában álló dolognak egy másik látogató, vagy bármely más személy által okozott sérüléséért, eltűnéséért sem.

13. Az a látogató, aki a kempingterületeken található létesítményekben, eszközökben, vagy infrastruktúrában kárt okoz, köteles azt jelezni és megtéríteni.

14. A látogató köteles a kemping recepciós szolgálatnak bejelenteni a berendezés hibáját, bármely károkozást, valamint a jelen házirend megsértését is.

15. A látogató a szállásátvételt megelőzően köteles az idegenforgalmi adót megfizetni a recepción.

16. A jelen kemping házirendben nem szabályozott kérdésekben a MŰVÉSZETEK VÖLGYE Általános Szerződési Feltételek rendelkezései az irányadók. Kérjük, hogy vigyázzatok magatokra és egymásra! Jó szórakozást kívánunk!

COLORRENT KFT.